**BENEFICIAR EXECUTANT**

**Nr. \_\_\_\_\_\_\_\_\_/ \_\_\_\_\_\_\_\_\_ Nr.\_\_\_\_\_\_\_\_/ \_\_\_\_\_\_\_\_\_**

CONTRACT CADRU

Nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_

 Între:

**UNIVERSITATEA POLITEHNICA TIMIŞOARA** cu sediul în Timişoara, Piaţa Victoriei nr. 2, cod poştal 300006, tel: 40-256-403040, fax: 40-256-403021, cod fiscal **4269282**, cont IBAN **RO21TREZ62120F330500XXXX** deschis la Trezoreria Timişoara, **prin Centrul de Educaţie Permanentă**, cu sediul în Timişoara, Bv. Vasile Pârvan Nr. 2B, et. 3, Corp C,Telefon:+40 256 404674; +40 256 404673 / Fax: +40 256 404671, reprezentată prin Rector: Conf. univ. dr. ing. Florin DRĂGAN şi Director Financiar Contabil: Ec. Florian MICLEA, în calitate de ***Executant***,

şi:

\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod poştal \_\_\_\_\_\_\_\_\_\_, cod CUI: \_\_\_\_\_\_\_\_\_\_\_\_\_\_\_, cod ORC: \_\_\_\_\_\_\_\_\_\_\_\_\_\_\_\_\_\_\_\_\_, tel/fax: \_\_\_\_\_\_\_\_\_\_\_\_\_, cont IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de ***Beneficiar***,

 se încheie prezentul contract.

**Art. 1 Obiectul contractului:**

**1.1.** Obiectul prezentului contract îl constituie dezvoltarea și implementarea de cursuri de formare continuă la cererea Beneficiarului.

**Art. 2 Valoarea contractului**:

**2.1.** Valoarea contractului va fi stabilită pe baza comenzilor ferme ale **Beneficiarului** şi a preţurilor unitare din Anexa 1, care este parte integrantă din contract. Preţurile unitare pot fi modificate anual, cu acordul părților, consemnat într-un act adițional.

**2.2.** Cheltuielile vor fi efectuate conform specificațiilor din Devizul de cheltuieli, care se va întocmi pentru fiecare comandă.

**Art. 3 Durata contractului:**

**3.1.** Perioada de executare a contractului este de \_\_\_\_ luni/zile, cu începere de la data de \_\_\_\_\_\_\_\_\_\_ şi până la data de \_\_\_\_\_\_\_\_\_\_\_\_ .

**3.2.** Durata prezentului contract poate fi prelungită cu acordul părților, consemnat într-un act adițional.

**Art. 4 Decontarea contractului:**

**4.1.** Pentru decontarea cursului, Executantul are obligația de a prezenta Beneficiarului un Proces Verbal (intermediar sau final) care se semnează de ambele părți contractante.

**Art. 5 Plăţi şi modalităţi de plată:**

**5.**1. Factura electronică se transmite de către Executant în sistemul național privind factura electronică  RO e-Factura. Beneficiarul se obligă să achite factura electronică în termenul de scadență de 30 zile de la data la care factura electronică este disponibilă acestuia pentru descărcare din sistemul național privind factura electronică RO e-Factura, potrivit dispozițiilor legale aplicabile.

Factura se transmite de către Executant și în format pdf, adresele de transmitere, respectiv primire factură în format electronic sunt:

• *Din partea Executantului: violeta.oprea@upt.ro*

*• Din partea Beneficiarului: ...........................*

Părțile își asumă corectitudinea adreselor de e-mail mai sus menționate și întreaga responsabilitate cu privire la riscul comunicării - transmitere și recepționare.

**5.2**. În cazul în care cursurile nu sunt predate la datele şi în condiţiile prevăzute de prezentul contract şi anexele acestuia, ***Beneficiarul*** are dreptul de a percepe penalizări în cuantum de **0,1%** din valoarea neexecutată a contractului pentru fiecare zi de întârziere.

**5.3.** ***Beneficiarul*** efectuează plăţile în cadrul prezentului contract în contul ***Executantului***, prin emiterea a câte unui ordin de plată:

* titular: ***Universitatea Politehnica Timişoara***;
* trezoreria (banca): ***Trezoreria Mun. Timişoara, str. Gheorghe Lazăr nr. 9B, CP 300081***;
* număr cont (cod IBAN):  **RO21TREZ62120F330500XXXX** (cod fiscal) **4269282***.*

**5.4.** Pentru desfăşurarea activităţilor prevăzute în prezentul contract, ***Executantul***  poate solicita, cu acordul ***Beneficiarului***, un avans de până la 50% din valoarea contractului. În acest caz, avansul acordat se reţine cu ocazia plăţii valorii serviciilor prestate la decontările ulterioare acordării avansului.

**5.5.** Neachitarea facturilor în termen de 30 zile de la data scadenţei, calculată conform dispoziţiilor art. 5, pct. 5.1, va conduce la perceperea de penalităţi de întârziere de **0,1%** din valoarea facturii neachitate, pentru fiecare zi de întârziere. Penalităţile de întârziere se aplică începând cu prima zi după data scadenţei şi până la data stingerii sumei datorate, inclusiv. Plata penalităţilor se va face în contul **RO29TREZ62120F330800XXXX (cod fiscal 4269282).**

**5.6.** Referitor la imputatia plătii, părțile convin ca debitorul să precizeze datoria pe care o stinge, cu respectarea dispozițiilor Codului Civil. In cazul în care debitorul nu precizează, sunt aplicabile dispozitiile art.1508 – 1509 din Codul Civil.

**Art. 6. Drepturile *Executantului***

**6.1.** Dreptul de a primi plata la termenul convenit în contract, iar în caz de întârziere a plății, de a percepe penalități de întârziere, în cuantum de 0,1 % din valoarea facturii restante, pentru fiecare zi de întârziere, calculate conform pct. 5.5.

**6.2.** Dreptul de a-i fi asigurate de către Beneficiar toate informațiile și facilitățile necesare în vederea desfășurării activităților ce fac obiectul prezentului contract.

**6.3.** Dreptul de a notifica Beneficiarul, fără întârziere, dacă executarea normală a contractului ar fi pusă în primejdie/împiedicată din cauza:

 a. instrucțiunilor necorespunzătoare date de Beneficiar;

 b. existenței sau ivirii unor împrejurări de care Executantul nu este ținut să răspundă.

**6.4.** Dreptul de a rezilia contractul sau de a continua executarea contractului pe riscul Beneficiarului, daca acesta, deși înștiințat în condițiile pct. 6.3 din prezentul contract, nu ia măsurile necesare într-un termen rezonabil.

**Art. 7. Drepturile *Beneficiarului***

**7.1**. Dreptul de a-i fi comunicată de către Executant orice problemă apărută pe parcursul executării contractului.

**7.2**. În caz de neexecutare totală/parțială a contractului din partea Executantului, dreptul de a percepe penalizări în cuantum de 0,1 % din valoarea neexecutată a contractului pentru fiecare zi de întârziere.

**Art. 8 Obligaţiile *Executantului*:**

**8.1**. Organizează şi desfăşoară pentru Beneficiar cursurile cerute de BENEFICIAR pe baza ofertei de cursuri aprobate de acesta;

**8.2**. Asigură baza tehnico-didactică necesară în vederea realizării programului de perfecţionare prin cursurile solicitate de Beneficiar;

**8.3**. Comunică Beneficiarului, într-un timp rezonabil, structura, durata cursului şi orice alte informaţii pe care le consideră a fi necesare pentru Beneficiar;

**8.4.** Asigură numărul de cadre didactice, specialişti în cercetare, proiectare, producţie şi pregătirea teoretică necesară pentru expuneri-dezbateri şi lucrări aplicative;

**8.5**. Emite titlul constatator al absolvirii cursului, într-o formă agreată de Beneficiar;

**8.6**. Comunică Beneficiarului rezultatele acestor examinări;

**8.7**. Orice altă obligaţie incidentă sau accesorie celor enumerate mai sus.

**Art. 9 Obligaţiile *Beneficiarului***

**9.1**. Desemnează şi înscrie persoanele în vederea participării la cursurile organizate;

**9.2**. Aprobă titlul constatator al absolvirii cursului;

**9.3**. Achită contravaloarea cheltuielilor aferente participării la cursurile organizate de Executant conform Art.2 din prezentul contract.

**Art. 10 Confidenţialitatea informaţiilor şi drepturi de proprietate intelectuală:**

**10.1.** Problemele de proprietate intelectuală se tratează conform legilor în vigoare.

**10.2.** Contractul de confidenţialitate poate fi adaptat de Executant şi Beneficiar în funcţie de natura şi situaţia proiectului.

**Art. 11 Încetarea contractului:**

**11.1.** Prezentul contract încetează în următoarele cazuri:

 **11.1.1.** Părţile convin de comun acord încetarea contractului;

 **11.1.2.** Expirarea duratei contractului;

 **11.1.3.** De plin drept, fără a mai fi necesară intervenţia tribunalului arbitral, în cazul în care una dintre părţi este declarată în stare de incapacitate de plăţi sau a fost declanşată procedura falimentului înainte de începerea executării prezentului contract.

 **11.1.4.** Prin reziliere: oricare din părţi îşi rezervă dreptul de a rezilia unilateral contractul în cazul în care cealaltă parte nu îşi îndeplineşte obligaţiile contractuale sau le îndeplineşte necorespunzător. Rezilierea va fi notificată celeilalte părţi prin scrisoare recomandată cu confirmare de primire, specificând totodată şi data la care rezilierea intră în vigoare, dar nu mai devreme de 15 zile de la data notificării.

**11.2.** Rezilierea prezentului contract nu va avea nici un efect asupra obligaţiilor deja scadente între părţile contractante.

**11.3.** Prevederile prezentului articol nu înlătură răspunderea părţii care în mod culpabil a cauzat încetarea contractului.

**Art. 12 Forţa majoră:**

**12.1.** Orice împrejurare imprevizibilă (cum ar fi incendiu, secetă, cutremur sau altă calamitate naturală) independentă de voinţa părţilor, aflată dincolo de orice posibilitate de control şi ale cărei consecinţe sunt de neînlăturat, intervenită după data semnării acestui contract şi care împiedică executarea acestuia, este considerată ***Forţă Majoră***.

**12.2.** *Forţa Majoră* este constatată de o autoritate competentă.

**12.3.** Partea contractantă care invoca *Forţa Majoră* are obligaţia de a notifica celorlalte părţi, în termen de 5 zile, producerea acesteia şi de a lua orice măsuri care îi stau la dispoziţie, în vederea limitării consecinţelor. De asemenea, partea care invocă *Forţa Majoră* este obligată să îi notifice de îndată celeilalte părţi încetarea cazului de *Forţă Majoră*.

**12.4.** *Forţa Majoră* exonerează părţile contractante de îndeplinirea obligaţiilor asumate prin prezentul contract, pe toată perioada în care acţionează aceasta.

**12.5.** Îndeplinirea contractului va fi suspendată în perioada de acţiune a *Forţei Majore*, dar fără a prejudicia drepturile ce li se cuveneau părţilor până la apariţia acesteia.

**12.6.** Dacă *Forţa Majoră* acţionează sau se estimează că va acţiona pe o perioadă mai mare de 3 luni, fiecare parte va avea dreptul să notifice celorlalte părţi încetarea de plin drept a prezentului contract, fără ca vreuna dintre părţi să poată pretinde celorlalte părţi daune interese.

**Art. 13 Legea aplicabilă. Litigii:**

**13.1.** Prezentul contract va fi interpretat şi executat conform legilor din România.

**13.2.** Părţile au convenit ca toate neînţelegerile decurgând din executarea prezentului contract să fie rezolvate pe cale amiabilă de reprezentanţii lor.

**13.3.** Orice litigiu între părţi, rămas nerezolvat după demersurile de la alineatul 13.2 va fi soluţionat de către instanţa judecătorească de drept comun.

**Art. 14 Notificări:**

**14.1.** În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.

**14.2.** Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**14.3.** Notificările verbale nu se iau în considerare de nici una dintre părţi, dacă nu sunt confirmate, prin intermediul uneia din modalităţile prevăzute la alineatele precedente.

**14.4.** Din partea Executantului, persoana de contact este ..........................................., E-mail ........................, Telefon ..................... .

**14.5.** Din partea Beneficiarului, persoana de contact este ..........................................., E-mail ........................, Telefon ..................... .

**Art. 15 Voinţa părţilor:**

**15.1.** Acest contract conţine întregul acord de voinţă al părţilor referitor la obiectul contractului şi prevalează asupra oricărui consimţământ anterior sau oricărui antecontract intervenit între părţi în legătură cu subiectul în cauză.

**15.2.** Părţile iau la cunoştinţă prin prezentul şi consimt că dacă vor exista la orice moment viitor conflicte, interpretări eronate sau discrepanţe între acest contract şi orice alt document intervenit între ele in legătura cu acest contract, prevederile prezentului contract vor prevala în măsura permisă de legea aplicabilă.

**Art. 16 Dispoziţii finale:**

**16.1.** Modificarea prezentului contract se face numai prin act adiţional încheiat între părţile contractante şi semnat de către reprezentanţii acestora.

**16.2.** În cazul în care părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă ca ea a renunţat la acest drept al sau.

**16.3.** Prezentul contract, conţinând 6 pagini numerotate (exclusiv anexele) pagini numerotate a fost încheiat astăzi \_\_\_\_\_\_\_\_\_\_\_\_, într-un număr de \_\_ exemplare originale, toate cu valoare juridică egală, din care **\_\_**exemplare rămân la *Beneficiar* şi **\_\_** exemplare rămân la *Executant*.

 **EXECUTANT,**  **BENEFICIAR,**

 **Universitatea Politehnica Timişoara**

 Rector, Director,

 **Conf. Univ. Dr. Ing. Florin DRĂGAN**  \_\_\_\_\_\_\_\_\_\_\_\_\_\_\_\_\_\_\_\_\_\_

................................................................... ............................................

 Director Financiar Contabil,

 **Ec. Florian MICLEA**

 ....................................................

 Serviciul Juridic și Contencios,

 **C. J. Iasmina-Petronela GLIȘA**

 ................................................................

 Director C.E.P.,

 **Ing.** **Florin-Stelian VILCEA**

.......................................................

 Responsabil contract,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ………………………………………

**Anexa 1 la contractul cadru**

**nr. CEP/.....................**

**LISTA DE PREŢURI**

|  |  |  |  |
| --- | --- | --- | --- |
| **Nr.****crt.** | **DENUMIRE**  | **PREŢ UNITAR****(LEI)** | **PREŢ UNITAR****(EURO)** |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| …. |  |  |  |

|  |  |
| --- | --- |
| De acord pentru ***Executant***: | De acord pentru ***Beneficiar***: |
| **Universitatea Politehnica Timişoara** | .............................................. |
| **Rector,****Conf. univ. dr. ing. Florin DRĂGAN**………………………………… | **Director,**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………………………. |
| Director Financiar Contabil, **Ec. Florian MICLEA**…………………………………………… |   |
|  Serviciul Juridic și Contencios, **C. J. Iasmina-Petronela GLIȘA** ................................................................  |  |
| Director C.E.P.,**Ing. Florin-Stelian VILCEA**  ..................................................... |  |
| Responsabil contract,............................................................... |  |